ཆུ་བོ་འདི་ལ་ཡུལ་དེའི་སྐྱེ་བོ་རྣམས་ཀྱིས་རིག་སྨོན་ཆུ་དང་།རིག་སྨོན་ལྷ་ཆབ།རྒྱ་བཟའི་སྤྱན་ཆབ།ཟོར་དགུའི་གངས་ཆབ།ད་དུང་ལྡོག་བཞུར་གཙང་པོ་སོགས་མིང་གི་རྣམ་གྲངས་དུ་མ་བརྗོད།ཆིང་རྒྱལ་རབས་ཀྱི་སྐབས་སུ།ཆུ་བོ་འདི་ལ་རྒྱའི་སྐད་དུ་ཧར་ཧན་ཆུ་བོཞེས་འབོད་པར་གྲགས་ཤིང་།དེང་འདིར་ལྡོག་བཞུར་ཆུ་བོཞེས་འབོད་པ་ནི་ཆུ་བོའི་མིང་ཡིན་ལ་ཡུལ་མིང་ཡང་ཡིན་ཏེ།ལོར།ཆུ་བོའི་འབབ་རྒྱུད་འདི་རིག་སྨོན་ས་ཁུལ་དུ་བསྒྱུར་བ་དང་།ལོར་ཆུ་བོའི་སྟོད་རྒྱུད་དུ་བཙུགས་པའི་རིག་སྨོན་སྤྱི་ཁངདུ་བསྒྱུར་བ།ལོར་རིག་སྨོན་ཞངདུ་བསྒྱུར་བ།རིམ་གྱིསལོར་རིག་སྨོན་གྲོང་རྡལདུ་བསྒྱུར་ཅིང་མཚོ་སྔོན་པོའི་འབབ་རྒྱུད་ཀྱི་ཁོངས་སུ་གཏོགས།སྤྱིར་ན་ཡང་མཚོ་སྔོན་པོའི་ས་ཁུལ་གྱི་ལོ་རྒྱུས་སྟེང་ཡུན་རིང་དུ་མི་རིགས་ཀྱི་རྩོད་གཞི་དང་ས་གནས་བཅད་བཟུང་བྱས་པའི་སྲིད་དབང་གལ་ཆེ་བ་བྱུང་མྱོང་ཞིང་།མི་རིགས་ཕན་ཚུན་བར་ངོ་བོ་མི་མཐུན་པའི་གཡུལ་འཁྲུག་སྣ་ཚོགས་བསྟུད་མར་བྱུང་བས་ན།ཐང་རྒྱལ་རབས་ཀྱི་སྙན་ངག་པས་མཚོ་སྔོན་པོའི་ས་ཁུལ་ཞིབ་འབྲི་མཛད་པའི་མཐའ་འགག་བཙན་སའི་སྙན་ངག་ཕལ་ཆེ་ཤོས་ལ།སྐྱོ་ཡན་དང་ཡིད་མུག་པའི་བརྗོད་དོན་གྱིས་ཁེངས་པར་གྱུར་ཡོད་དེ།དཔེར་ན།རྒྱའི་གནའ་བོའི་སྙན་ངག་སྨྲ་བ་ཆེན་མོ་ཏུའུ་ཧྥུཡིས།ཁྲི་ཤོར་རྒྱལ་མོའི་ཁ་རུ་གནའ་ནས་བཟུང་།།རུས་དཀར་སྡུད་མཁན་བྲལ་བ་མ་མཐོང་ངམ།།ཞེས་གསུངས་པ་བཞིན།ཡུལ་འདི་ནི་སྔར་ནས་རྒྱ་བོད་མི་རིགས་ཀྱི་ནུབ་རྒྱུད་མཐའ་ཁུལ་གྱི་འཐབ་ཇུས་ཐོག་གི་གོ་གནས་ཤིན་ཏུ་གལ་ཆེ་བ་ཞིག་ཡིན་ཞིང་།ལྷག་པར་དུ་རྒྱ་ནག་དང་ནུབ་ཡུལ་གྱི་འགག་མདོ་ཡིན་པར་མ་ཟད།ཕྱོགས་བཞི་མཚམས་བརྒྱད་ཀུན་ཏུ་བསྐྱོད་པའི་འགྲིམ་འགྲུལ་གྱི་ལྟེ་གནས་དང་།ཚོང་འགྲུལ་པའི་བགྲོད་གནས།བསྡུ་འགྲེམ་གྱི་ལྟེ་གནས།མཚོ་བོད་མཐོ་སྒང་གི་སྒོ་མོ་བཅས་ཡིན་ལ།དེ་མིན་གལ་ཆེའི་འབྲོག་པའི་ལས་རིགས་ཐོན་སྐྱེད་བྱུང་སའི་རྟེན་གཞིའང་ཡིན་པས།ཆུ་བོའི་འབབ་རྒྱུད་ལ་བསུབ་ཏུ་མེད་པའི་ལོ་རྒྱུས་ཀྱི་བདེན་དཔང་དང་དངོས་ཡོད་འཚོ་བའི་དོན་སྙིང་ཆེས་ཆེར་ལྡན།ཆུ་བོའི་དབྱིབས་ནོར་བུ་དགའ་འཁྱིལ་དུ་འབབ་ཅིང་ཟོར་དགུ་རི་བོའི་འདབས་ནས་མཆེད་དེ།རིམ་གྱིས་ཆུ་བོའི་སྟོད་རྒྱུད་ཀྱི་བྱང་ཤར་མཚམས་སུ་ཆགས་པའི་དཔོན་སྐོར་འབྲོག་སྡེ་དང་ལྷོ་ངོས་སུ་ཆགས་པའི་ཕག་སྐོར་དང་།ལྡོང་ངེ།མང་གོལ།ཕ་ཡག་འབྲོག་སྡེ་བཅས་བར་གྱི་ཁོད་ཡངས་པའི་ན་སྤང་ངམ་རིག་སྨོན་གཞུང་བརྒྱུད་ནས།ཆུ་བོའི་བར་རྒྱུད་དེ་ལྷོ་ངོས་ཀྱི་རྒྱ་ཡེ་འབྲོག་སྡེ་དང་བྱང་ངོས་ཀྱི་གཡོན་རུ་གོང་ཞོལ་འབྲོག་སྡེ་བཅས་ཀྱི་རི་ཞོལ་ནས་ནུབ་ཏུ་གྱ་གྱའི་ངང་གྱེན་ལ་བཞུར་ཏེ།མཐར་མཚོ་སྔོན་པོའི་ཤར་རྒྱུད་ཀྱི་ཆུ་ལག་མཚོའི་རྣ་ལུང་ཞེས་པར་འདྲེས་ཡོད།འབབ་རྒྱུད་ཀྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མཡོད་ཅིང་།རིང་ཚད་ལ་སྤྱི་ལེཡས་མས་ཡོད་པ་དང་ཆུ་མང་ཉུང་གི་ཚད་ཧ་ཅང་ཆུང་བས་ཆ་སྙོམས་རྒྱུག་ཚད་ཀྱིས་སྐར་ཆ་རེར་རྒྱ་དཔངས་སྨིམན་ལས་མི་ཟིན་པ་དང་།ཆུ་བོའི་ས་ངོས་ཀྱི་ལོ་རེའི་རྒྱུག་ཚད་ཀྱི་གྲངས་འབོར་ནི་རྒྱ་དཔངས་སྨི་དུང་ཕྱུརཡིན།ཆུ་ལམ་གྱི་ཆ་སྙོམས་གཟར་ཚད་ཀྱིས་ཕ་ལམཙམ་ཟིན་ཞིང་།ཞེང་ཚད་ལ་སྤྱིར་བཏང་དུ་གཞུ་འདོམ་བཞི་ལྔ་ཡས་མས་དང་བྲུབས་དུས་གཞུ་འདོམ་དྲུག་བདུན་མས་ཟིན།ཟབས་སུ་ཁྲུ་གཅིག་ནས་གཉིས་ཙམ་དང་བྲུབས་ཆེ་དུས་ཕ་ལམ་འདོམ་གཅིག་གིས་མི་ཚད་པར་སླེབ་འོང་།ཆུ་བོའི་མགོ་ཁུངས་ཀྱི་མཚོ་ངོས་ལ་སྨིཡོད་དེ།ཤར་གྱི་གཞུང་ཐིགནས་འཕྲེད་ཐིག་བྱང་མའིབར་ནི་ཆུ་མདོའི་གནས་ཡུལ་ཡིན་ཞིང་དེའི་མཚོ་ངོས་ལ་སྨིཡོད།ཆུ་བོའི་སྟོད་རྒྱུད་ས་བབ་ཅུང་མཐོ་ལ་ཟོར་དགུ་རི་བོའི་འདབས་རོལ་དང་ཉེ་བས་དབྱར་དང་སྟོན་གྱི་དུས་ཚིགས་སུ་གངས་ཆར་བསགས་པ་དང་ས་འོག་གི་རྒྱུག་ཚད་ཀྱིས་ཁ་གསབ་བྱེད་པས་ས་འོག་ནས་ཐོན་པའི་ཆུ་ཅུང་ཟད་མང་ཞིང་།ཆུ་བོའི་བར་རྒྱུད་དུ་སླེབས་ན་ཆུ་ལམ་ཁ་ཤས་སུ་ཆུ་རྒྱུན་རྒྱུག་ས་དེ་གང་སར་འཛག་པའི་རྐྱེན་གྱིས་ཆུ་བོའི་ཞེང་ཕྲ་ལ་ཟབས་ཐུང་བར་བཤད།